Gwangju
Gwangju [gwang'džu] (ka Kwangju; hangõlis 광주, hani kirjas 光州) on keskalluvusega linn Lõuna-Koreas. 2005. aastani oli Gwangju Lõuna-Jeolla provintsi halduskeskus. Linna pindala on 501 ruutkilomeetrit ja elanike arv 1,3 miljonit. Linnas asub Chonnami Riiklik Ülikool. Aastal 2015 toimus seal suveuniversiaad. Samuti peeti seal 2019. aasta ujumise maailmameistrivõistlused.